ช่วงนี้แพ้ท้องหนักมากค่ะ ทานอะไรไม่ค่อยได้ เหม็น ทานไม่ได้ หน้ามืด ปวดหัว เวียรหัว พักหลังๆตอนคลื่นไส้แล้วถุ่ยน้ำลายก็มีเลือดปนออกมาด้วย ก็ไม่ได้เอะใจอะไร เพราะคิดว่าเป็นเลือดที่ออกตามลายฟันค่ะ แต่ตอนนี้อาการแพ้ก็หนัก คลื่นไส้ทีไรก็จะอ้วกทุกที ที่น่าส่งสัยกว่านั้นคือ หลังจากอ้วกก็มีอาการคลื่นไส้ แต่ถุ่ยน้ำลายก็มีเลือดปะปนด้วย ค่องข้างเห็นได้ชัดมากค่ะ สาเหตุเกิดจากอะไรคะ
สวัสดีค่ะ การแพ้ท้อง มักเกิดในการตั้งครรภ์ครั้งแรก ครรภ์แฝด ครรภ์ไข่ปลาอุก มารดาที่มีน้ำหนักตัวมาก ซึ่งมักมีสาเหตุจากฮอร์โมนที่สร้างจากรกมีปริมาณมากในช่วงแรก เริ่มพบได้ตั้งแต่สัปดาห์ที่ 4 ของการตังครรภ์ และพบมากในช่วงสัปดาห์ที่ 6 อาการได้แก่ พะอืดพะอม คลื่นไส้อยากจะอาเจียน หรือมีอาเจียนร่วมด้วย อ่อนเพลีย วิงเวียนเหนื่อยง่าย เบื่ออาหาร อาการมักจะรุนแรงสุดในช่วงสัปดาห์ที่ 8-9 และจะค่อยๆ ดีขึ้นเมื่ออายุครรภ์มากกว่า 3 เดือนการบรรเทาอาการเงต้นนั้น แนะนำรับประทานอาหารย่อยง่าย งดอาหารทอด อาหารมันๆ และอาหารรสจัด ทานครั้งละน้อยแต่บ่อยครั้ง ดื่มน้ำให้เพียงพอ หากยังมีอาการมากอาจมีข้อบ่งชี้ในการใช้ยาวิตามินบี 6 เพื่อลดอาการแพ้ท้อง โดยแนะนำปรึกษาสูตินรีแพทย์ที่ดูแลอีกครั้งหากคลื่นไส้มากจนอ่อนเพลีย กินได้น้อย จนมีภาวะขาดน้ำ ควรไปพบแพทย์เพื่อตรวจร่างกายประเมินว่าต้องได้สารน้ำทางหลอดเลือดหรือไม่